2)

Muutetaan liite III seuraavasti: a) Lisätään seuraava teksti 1.1 kohdan loppuun: ”Tätä YTE:ä sovelletaan 1.2 kohdassa määriteltyihin rautatieverkon ohjaus-, hallinta- ja merkinanto-osajärjestelmiin ja tämän YTE:n (maantieteellisen alan) ja sillä käytettävän (tai sillä käytettäväksi tarkoitetun) liikkuvan kaluston ohjaus-, hallinta- ja merkinanto-osajärjestelmiin. Tämä kalusto edustaa jotain seuraavista (direktiivin 2008/57/EY liitteessä I olevassa 1.2 ja 2.2 kohdassa määritellyistä) tyypeistä: 1) polttomoottorilla tai sähkömoottorilla varustetut moottorijunat; 2) polttomoottorilla tai sähkömoottorilla varustetut vetoyksiköt; 3) henkilöliikenteen kalusto, jos se on varustettu ohjaamolla; 4) rautatieinfrastruktuurin rakentamiseen ja kunnossapitoon käytettävät siirrettävät laitteet, jos ne on varustettu ohjaamolla, ne on tarkoitettu käytettäväksi liikenteessä ja ne liikkuvat omilla pyörillään.” b) Korvataan 1.2 kohta seuraavasti: ”Tämän YTE:n maantieteelliseen soveltamisalaan kuuluu koko rautatiejärjestelmän rataverkko, joka koostuu 1) direktiivin 2008/57/EY liitteessä I olevassa 1.1 kohdassa ’Rataverkko’ tarkoitetusta Euroopan laajuisesta tavanomaisen rautatiejärjestelmän rataverkosta; 2) direktiivin 2008/57/EY liitteessä I olevassa 2.1 kohdassa ’Rataverkko’ tarkoitetusta Euroopan laajuisesta suurten nopeuksien rautatiejärjestelmän rataverkosta; 3) koko rautatiejärjestelmän rataverkon muista osista direktiivin 2008/57/EY liitteessä I olevassa 4 kohdassa esitetyn soveltamisalan laajentamisen mukaisesti; ja johon eivät sisälly direktiivin 2008/57/EY 1 artiklan 3 kohdassa mainitut tapaukset. YTE:ä sovelletaan verkkoihin, joiden raideleveydet ovat 1 435 mm, 1 520 mm, 1 524 mm, 1 600 mm ja 1 668 mm. Sitä ei kuitenkaan sovelleta lyhyisiin rajatylittäviin osuuksiin, joiden raideleveys on 1 520 mm ja jotka on liitetty kolmansien maiden verkkoon.” c) Korvataan 2.2 kohdan viides alakohta seuraavasti: ”Euroopan laajuisen rautatiejärjestelmän rataverkon luokan B järjestelmillä tarkoitetaan rajattua määrää aiempien sukupolvien ohjaus-, hallinta- ja merkinantojärjestelmiä, joita on käytetty Euroopan laajuisessa rautatieverkossa ennen 20 päivää huhtikuuta 2001. Euroopan unionin rautatiejärjestelmän verkon muiden osien luokan B järjestelmillä tarkoitetaan rajattua määrää aiempien sukupolvien ohjaus-, hallinta- ja merkinantojärjestelmiä, joita on käytetty kyseisissä rautatieverkoissa ennen 1 päivää heinäkuuta 2015. Luettelo luokan B järjestelmistä esitetään Euroopan rautatieviraston teknisessä asiakirjassa ’Luettelo luokan B ohjaus-, hallinta- ja merkinantojärjestelmistä’, ERA/TD/2011-11, versio 2.0” d) Lisätään 4.1 kohdan taulukkoon 4.2.1 kohta perusparametreihin, jotka liittyvät radanvarren ohjaus-, hallinta- ja merkinanto-osajärjestelmän junankulkuvalvontaosaan, ja 4.2.1.2 kohta perusparametreihin, jotka liittyvät junan ohjaus-, hallinta- ja merkinanto-osajärjestelmän radioviestintää koskevaan osaan sekä radanvarren ohjaus-, hallinta- ja merkinanto-osajärjestelmän radioviestintää koskevaan osaan. e) Korvataan 4.2.1.2 jakso seuraavasti: ”4.2.1.2 Käytettävyys/luotettavuus Tässä kohdassa viitataan sellaisten vikatyyppien esiintymiseen, jotka eivät aiheuta turvallisuusriskejä, mutta jotka luovat vaaratilanteita, joiden hallitseminen saattaa heikentää järjestelmän yleistä turvallisuutta. Tässä yhteydessä parametri ’vika’ merkitsee, että komponentti ei pysty enää suorittamaan vaadittua toimintaa edellytetyn suorituskyvyn mukaisesti, ja ’vikatyyppi’ merkitsee vaikutusta, jonka perusteella vika pannaan merkille. Jotta varmistetaan, että asiaankuuluville rataverkon haltijoille ja rautatieyrityksille annetaan kaikki tiedot, joita ne tarvitsevat asianmukaisten hallintatoimenpiteiden määrittämiseksi vajaatoimintatilanteissa, junan tai radanvarren ohjaus-, hallinta- ja merkinanto-osajärjestelmän EY-tarkastusvakuutukseen liittyvään tekniseen asiakirjaan on sisällyttävä käytettävyyttä/luotettavuutta koskevat vikatyyppeihin liittyvät lasketut arvot, jotka vaikuttavat ohjaus-, hallinta- ja merkinanto-osajärjestelmän kykyyn valvoa yhden tai useamman kalustotyypin turvallista liikennöintiä tai aloittaa radioviestintä liikenteenohjauksen ja veturikuljettajien välillä. Seuraavien laskettujen arvojen noudattaminen on varmistettava: 1) keskimääräinen aika käyttötunneissa niiden junan ohjaus-, hallinta- ja merkinanto-osajärjestelmän vikojen välillä, jotka edellyttävät junankulunvalvontalaitteiden eristämistä: [avoin kohta]; 2) keskimääräinen aika käyttötunneissa niiden junan ohjaus-, hallinta- ja merkinanto-osajärjestelmän vikojen välillä, jotka estävät radioviestinnän liikenteenohjauksen ja veturikuljettajan välillä: [avoin kohta]. Jäljempänä 4.5 kohdassa tarkoitettuja kunnossapitovaatimuksia (kunnossapitoa koskevia sääntöjä) on noudatettava, jotta rataverkon haltijat ja rautatieyritykset voivat valvoa osajärjestelmien riskitasoa käyttöiän ajan ja sellaisten käytettävyyttä/luotettavuutta koskevien arvojen noudattamista, joita käytetään vaaratilanteiden hallintatoimenpiteiden määrityksessä.” f) Muutetaan 4.3.2 kohdan, ”Liitäntä liikkuva kalusto -osajärjestelmään”, taulukon toista riviä seuraavasti: ”Liikkuvan kaluston ja radanvarren ohjaus-, hallinta- ja merkinantolaitteiston välinen sähkömagneettinen yhteensopivuus 4.2.11 Raidevirtapiireihin perustuvien junanilmaisinjärjestelmien kanssa yhteensopivan liikkuvan kaluston ominaispiirteet HS RS YTE LOC & PAS YTE Vaunuja koskeva YTE 4.2.6.6.1 4.2.3.3.1.1 Ei ole. Akselinlaskimiin perustuvien junanilmaisinjärjestelmien kanssa yhteensopivan liikkuvan kaluston ominaispiirteet HS RS YTE LOC & PAS YTE Vaunuja koskeva YTE 4.2.6.6.1 4.2.3.3.1.2 Ei ole.” g) Lisätään seuraava teksti 6.1.1 kohdan loppuun: ”Tarkistettaessa, täyttyvätkö olennaiset vaatimukset perusparametreja noudattamalla, ja rajoittamatta tämän YTE:n 7 luvussa säädettyjä velvoitteita, sellaiset ohjauksen, hallinnan ja merkinannon yhteentoimivuuden osatekijät ja osajärjestelmät, joissa ei oteta käyttöön kaikkia 4 luvussa määriteltyjä toimintoja, suoritustasoja ja liitäntöjä (mukaan lukien liitteessä A tarkoitetut eritelmät), voivat saada EY-vaatimustenmukaisuustodistuksia tai vastaavasti EY-tarkastustodistuksia seuraavien todistusten antamista ja käyttöä koskevien edellytysten perusteella: 1) radanvarren ohjaus-, hallinta- ja merkinanto-osajärjestelmän EY-tarkastuksen hakijan vastuulla on päättää, mitä toimintoja, suoritustasoja ja liitäntöjä on otettava käyttöön palvelun tavoitteiden täyttämiseksi ja sen varmistamiseksi, ettei mitään YTE:n kanssa ristiriitaisia tai sitä laajempia vaatimuksia siirretä junien ohjaus-, hallinta- ja merkinanto-osajärjestelmiin; 2) sellaiselle junan ohjaus-, hallinta- ja merkinanto-osajärjestelmän toiminnolle, jossa ei oteta käyttöön kaikkia tässä YTE:ssä määriteltyjä toimintoja, suoritustasoja ja liitäntöjä, voidaan asettaa ehtoja tai rajoituksia, jotka liittyvät yhteensopivuusnäkökohtiin ja/tai turvalliseen integrointiin radanvarren ohjaus-, hallinta- ja merkinanto-osajärjestelmiin. Rajoittamatta asiaankuuluvassa EU:n lainsäädännössä ja siihen liittyvissä asiakirjoissa määritellyn ilmoitetun laitoksen tehtäviä, EY-tarkastuksen hakija vastaa sen varmistamisesta, että teknisissä asiakirjoissa tarjotaan kaikki tiedot, joita toimija tarvitsee tällaisten ehtojen ja rajoitusten tunnistamiseen; 3) jäsenvaltio voi asianmukaisesti perustelluista syistä kieltäytyä antamasta käyttöönottolupaa, tai se voi asettaa ehtoja ja rajoituksia ohjaus-, hallinta- ja merkinanto-osajärjestelmiin, joissa ei oteta käyttöön tässä YTE:ssä määriteltyjä kaikkia toimintoja, suoritustasoja ja liitäntöjä. Jos jotkut olennaiset vaatimukset täytetään kansallisella lainsäädännöllä tai jos ohjauksen, hallinnan ja merkinannon yhteentoimivuuden osatekijässä tai osajärjestelmässä ei oteta käyttöön tässä YTE:ssä määriteltyjä kaikkia toimintoja, suoritustasoja ja liitäntöjä, sovelletaan 6.4.2 kohdan säännöksiä.” h) Muutetaan 6.1.2 kohdan kolmannen alakohdan tekstiä seuraavasti: 2 alakohdassa ilmaisu ”ks. liitteessä A oleva 4.2.2 c kohta” poistetaan ja 3 alakohdassa ilmaisu ”ellei liitteessä A olevassa 4.2.2 c kohdassa muuta säädetä” poistetaan. i) Korvataan 6.4 kohdan teksti seuraavasti: ”6.4 Säännökset tapauksessa, jossa YTE:n vaatimukset täyttyvät osittain 6.4.1 Ohjaus-, hallinta- ja merkinanto-osajärjestelmien osien arviointi Ilmoitettu laitos voi rautatiejärjestelmien yhteentoimivuutta koskevan direktiivin 18 artiklan 5 kohdan nojalla antaa osajärjestelmien tiettyjä osia koskevia tarkastustodistuksia, jos tämä on asianomaisessa YTE:ssä sallittu. Kuten tämän YTE:n 2.2 kohdassa (Soveltamisala) todetaan, radanvarren ohjaus-, hallinta- ja merkinanto-osajärjestelmä koostuu kolmesta osasta ja junan ohjaus-, hallinta- ja merkinanto-osajärjestelmä koostuu kahdesta osasta, ja ne määritetään 4.1 kohdassa (Johdanto). Tarkastustodistus voidaan myöntää tässä YTE:ssä määritetylle kullekin osalle; ilmoitettu laitos tarkastaa ainoastaan, täyttääkö kyseinen osa YTE:n vaatimukset. Valitusta moduulista riippumatta ilmoitettu laitos tarkastaa, että 1) kyseiselle osalle YTE:ssä asetetut vaatimukset on täytetty, ja 2) saman osajärjestelmän aiemmin arvioitujen muiden osien YTE:ssä asetetut vaatimukset täyttyvät edelleen. 6.4.2 Ohjaus-, hallinta- ja merkinanto-osajärjestelmien osittainen vaatimusten täyttäminen YTE:n rajallisen soveltamisen vuoksi Jos jotkut olennaiset vaatimukset täytetään kansallisilla säännöillä, yhteentoimivuuden osatekijän EY-vaatimustenmukaisuustodistuksessa ja osajärjestelmän EY-tarkastustodistuksessa viitataan tarkasti tämän YTE:n osiin, joiden vaatimustenmukaisuutta on arvioitu, ja osiin, joiden vaatimuksenmukaisuutta ei ole arvioitu. Jos yhteentoimivuuden osatekijässä ei oteta käyttöön tässä YTE:ssä määriteltyjä kaikkia toimintoja, suoritustasoja ja liitäntöjä, EY-vaatimuksenmukaisuustodistus voidaan antaa vain siinä tapauksessa, että toiminnoissa, suoritustasoissa ja liitännöissä, joita ei ole otettu käyttöön, yhteentoimivuuden osatekijöitä ei tarvitse integroida osajärjestelmään hakijan ilmoittamaan käyttötarkoitukseen (5); esimerkiksi a) junan ERTMS/ETCS-laitteen liitäntä STM-moduuliin, jos yhteentoimivuuden osatekijä on tarkoitus asentaa kalustoyksiköihin, joissa ulkoista STM-moduulia ei tarvita; b) RBC liitäntä muihin RBC-keskuksiin, jos RBC:tä on tarkoitus käyttää sovelluksessa, johon ei ole suunniteltu viereisiä RBC:itä. Yhteentoimivuuden osatekijän EY-vaatimustenmukaisuustodistuksen (tai liiteasiakirjojen) on täytettävä kaikki seuraavat vaatimukset: a) siinä ilmoitetaan, mitä toimintoja, suoritustasoja ja liitäntöjä ei oteta käyttöön; b) siinä tarjotaan riittävästi tietoja, joiden perusteella voidaan määrittää ehdot, joiden mukaisesti yhteentoimivuuden osatekijää voidaan käyttää; c) siinä tarjotaan riittävästi tietoja, joiden perusteella voidaan määrittää käyttöä koskevat ehdot ja rajoitukset, joita sovelletaan siihen sisältyvän osajärjestelmän yhteentoimivuuteen. Jos ohjauksen, hallinnan ja merkinannon osajärjestelmässä ei oteta käyttöön kaikkia tässä YTE:ssä määriteltyjä toimintoja, suoritustasoja ja liitäntöjä (esim. koska siihen liitetyssä yhteentoimivuuden osatekijässä ei ole otettu niitä käyttöön), EY-tarkastustodistuksessa on ilmoitettava, mitä vaatimuksia on arvioitu, vastaavat ehdot ja rajoitukset osajärjestelmän käytölle ja sen yhteensopivuus muiden osajärjestelmien kanssa. Ilmoitettujen laitosten on joka tapauksessa koordinoitava viraston kanssa tapaa, jolla yhteentoimivuuden osatekijöiden ja osajärjestelmien käyttöehtoja ja -rajoituksia hallitaan asiaankuuluvissa todistuksissa ja teknisissä asiakirjoissa, Euroopan parlamentin ja neuvoston asetuksen (EY) N:o 881/2004 21 a artiklan 5 kohdan (6) nojalla perustetussa työryhmässä. 6.4.3 Välivaiheen tarkastuslausuma Jos vaatimustenmukaisuutta arvioidaan hakijan määrittämien osajärjestelmien osissa, jotka eroavat tämän YTE:n 4.1 kohdassa (Johdanto) sallituista osista, tai jos ainoastaan tietyt tarkastusmenettelyjen vaiheet on suoritettu, voidaan myöntää pelkästään välivaiheen tarkastuslausuma. (5) Tässä luvussa kuvatuilla menettelyillä ei kuitenkaan estetä osatekijöiden ryhmittelyä." (6) Euroopan parlamentin ja neuvoston asetus (EY) N:o 881/2004, annettu 29 päivänä huhtikuuta 2004, Euroopan rautatieviraston perustamisesta (virastoasetus) (EUVL L 164, 30.4.2004, s. 1).”" j) Lisätään 7.2.9.3 kohdan taulukon loppuun rivit seuraavasti: ”4.2.10 Radanvarren junanilmaisinjärjestelmät 77 kohta — 3.1.3.1 kohta: Pyörän kehän vähimmäisleveys 1 600 mm raideleveyden rataverkolla on 127 mm T3 Sovelletaan Pohjois-Irlannissa 4.2.10 Radanvarren junanilmaisinjärjestelmät 77 kohta — 3.1.3.3 kohta: Laipan vähimmäispaksuus 1 600 mm raideleveyden rataverkolla on 24 mm T3 Sovelletaan Pohjois-Irlannissa” k) Korvataan 7.2.9.6 kohdan otsikko seuraavasti: ”Liettua, Latvia ja Viro” l) Korvataan 7.2.9.6 kohdan taulukko seuraavasti: Erityistapaus Luokka Huomautukset ”4.2.10 Radanvarren junanilmaisinjärjestelmät 77 kohta — 3.1.3.3 kohta: Laipan vähimmäispaksuus (Sd) 1 520 mm raideleveyden rataverkolla on 20 mm T3 Tämä erityistapaus on tarpeen niin kauan, kun 1 520 mm:n verkossa käytetään ČME-vetureita 4.2.10 Radanvarren junanilmaisinjärjestelmät 77 kohta — 3.1.3.4 kohta: Laipan vähimmäiskorkeus (Sh) 1 520 mm raideleveyden rataverkolla on 26,25 mm T3 Tämä erityistapaus on tarpeen niin kauan, kun 1 520 mm:n verkossa käytetään ČME-vetureita” m) Korvataan 7.2.9.7 kohdassa ilmaisu ”65 kohta” ilmaisulla ”33 kohta”. n) Korvataan 7.3.3 kohta seuraavasti: ”7.3.3 Junan ERTMS-laitteisto 7.3.3.1 Uusi liikkuva kalusto Ensimmäisen kerran käyttöön otettava uusi liikkuva kalusto on varustettava ERTMS-laitteilla liitteessä A olevassa taulukossa A 2 luetellun eritelmäkokonaisuuden 1 tai eritelmäkokonaisuuden 2 mukaisesti. Ensimmäisestä päivästä tammikuuta 2018 lähtien ensimmäisen kerran käyttöön otettava uusi liikkuva kalusto on varustettava ERTMS-laitteilla ainoastaan liitteessä A olevassa taulukossa A 2 luetellun eritelmäkokonaisuuden 2 mukaisesti. ERTMS-laitteilla varustamista koskevaa vaatimusta ei sovelleta rautatieinfrastruktuurin uuteen liikkuvaan rakennus- ja kunnossapitokalustoon, uusiin järjestelyvetureihin tai muuhun uuteen liikkuvaan kalustoon, jota ei ole tarkoitettu suurnopeusliikenteeseen, jos ne on tarkoitettu yksinomaan kansalliseen liikenteeseen 7.3.4 kohdassa määritettyjen käytävien ulkopuoliseen käyttöön ja 7.3.5 kohdassa määritettyjen Euroopan tärkeimpiin satamiin, järjestelyratapihoille, rahtiterminaaleihin ja rahdinkuljetusalueille suuntautuvien yhteyksien ulkopuoliseen käyttöön, taikka jos ne on tarkoitettu rajatylittävän TEN-liikenteen ulkopuoliseen käyttöön, esim. liikennöintiin naapurivaltiossa sijaitsevalle ensimmäiselle asemalle tai ensimmäiselle asemalle, mistä on jatkoyhteyksiä naapurivaltioihin. 7.3.3.2 Olemassa olevan liikkuvan kaluston parantaminen ja uudistaminen Olemassa olevan liikkuvan kaluston varustaminen ERTMS/ETCS:llä on pakollista, jos olemassa olevan suurnopeusliikenteeseen tarkoitetun junan kaluston ohjaus-, hallinta- ja merkinanto-osajärjestelmään asennetaan uusi junakulunvalvontaosa. 7.3.3.3 Lisävaatimukset Jäsenvaltiot voivat asettaa lisävaatimuksia kansallisella tasolla, erityisesti seuraavissa tarkoituksissa: 1) ne voivat sallia, että ainoastaan ERTMS-laitteilla varustettu liikkuva kalusto pääsee ERMTS-laitteilla varustetuille radoille, jotta olemassa olevat kansalliset järjestelmät voidaan poistaa käytöstä; 2) ne voivat vaatia, että uusi taikka uudistettu tai parannettu rautatieinfrastruktuurin liikkuva rakennus- ja kunnossapitokalusto, uudet järjestelyveturit tai muu uusi liikkuva kalusto varustetaan ERTMS-laitteilla, vaikka ne olisi tarkoitettu pelkästään kansalliseen liikenteeseen.” o) Muutetaan liite A tämän päätöksen liitteen mukaisesti. p) Muutetaan liitteen G taulukkoa seuraavasti: 1) Poistetaan rivi ”Ajoneuvon metalliosien paino”. 2) Poistetaan rivi ”tasavirralla ja alhaisella taajuudella toimivat sähköradan ajovirran komponentit”. 3) Poistetaan rivi ”ETCS DMI-toimintojen turvallisuusvaatimukset”.